alexandrainst/scandi-wiki huggingface dataset:
Pietro degli Antonii

Pietro degli Antonii (1639–1720) var en italiensk komponist og kapellmester.

Liv og virke 
Pietro degli Antonii tilbrakte hele livet i Bologna. Rundt 1670 ble han medlem av byens anerkjente Accademia Filarmonica og var akademiets president i flere valgperioder. I tillegg var han kapellmester ved tre viktige kirker i hjembyen. Sammen med broren  Giovanni Battista degli Antonii (1636–1698) og Giovanni Battista Vitali regnes han blant de viktigste representantene for Bologna-skolen etter Maurizio Cazzati.

Det viktigste bidraget til Antonii er utviklingen av sonateformene kirke- og kammersonate. Han hadde en spesiell forkjærlighet for langsomme, melodiøse satser etter sanglige forbilder. Eksempelvis bærer en triosonate fra 1680 satsbetegnelsene Largo – Lento – Grave – Lento – Grave. I tillegg til instrumentale verk skrev han mange kantater og oratorier.

Diskografi 
 Sonater for fiolin & bc op.4 nr.1-12 Ensemble Il Coro d'Arcadia Label, Brillant Classics, 2014

Verk 
Op. 1 «Arie, gighe, balletti.....» (1670)
Op. 3 «Balletti, correnti e arie diverse» (1671)
Op. 4 «Sonate con violini solo col basso continuo per l'organo» (1676)
Op. 5 «Suonate a violino solo col basso continuo per l'organo» (1686)

Referanser

Kilder

Eksterne lenker 
 

Barokkomponister
Kirkemusikkomponister
Italienske komponister
Gandvik

Gandvik (nordsamisk: Juvravuonna, kvensk: Juuriperä) er ei grend i Nesseby kommune i Finnmark. Den ligger på sørsida av Varangerfjorden, innerst i vika med samme navn, og rundt 85 kilometer vest for Kirkenes. Europavei 6 går gjennom bygda.

Vest for bygda ligger Gandvik kraftverk.

Referanser

Bygder og grender i Troms og Finnmark
Bosetninger i Nesseby
Sankt Gotthard

Sankt Gotthard er en fjellkjede i Sveits. Det er oppkalt etter Sankt Gotthard-passet, som ligger midt i massivet og er en av de viktigste forbindelsene mellom Alpenes nord- og sydside. Syd for massivet ligger den italiensktalende kantonen Ticino. Nord for massivet ligger de tysk- resp. retoromansktalende områdene i kantonene Wallis, Uri og Graubünden.

Avgrensning 
Sankt Gotthard-massivet begrenses
 i nord av Furkapasset, Urseren, Oberalppasset og Surselva (mot Bern- og Glarus- resp. Uri-Alpene),
 i øst av Lukmanierpasset og elven Brenno (mot Adula-Alpene),
 i syd av elven Ticino (mot Ticino-Alpene),
 i vest av Nufenenpasset (mot Monte Leone-massivet).

I tillegg fins også alternative definisjoner av Sankt Gotthard-massivet, både strengere (uten Gruppo del Sole i sydøst) og videre (helt til Greinapasset i øst).

Topper 
Viktige topper i Sankt Gotthard-massivet er
 Pizzo Rotondo (3192 moh.)
 Witenwasserenstock (3082 moh.)
 Pizzo Gallina (3061 moh.)
 Piz Blas (3019 moh.)
 Pizzo Centrale (2999 moh.)
 Pizzo del Sole (2773 moh.)

Fjellkjeder i Alpene
Fjell i Ticino
Fjell i Uri
Fjell i Wallis
Fjell i Graubünden
Morten Kvamsdal

Morten Kvamsdal (født 10. september 1989) er en norsk sandvolleyballspiller. Han deltok i OL-kvalifisering sammen med Christian Sørum i 2016, men røk ut. Sammen med Sørum kom han også til åttedelsfinale i EM i 2016. Kvamsdal spilte tidligere sammen med Øyvind Hordvik.

Referanser

Eksterne lenker 
 

Norske sandvolleyballspillere
Personer fra Eidfjord kommune
Deltakere under Europalekene 2015
Vetle Hylland

Vetle Hylland (født 13. september 1992) er en norsk volleyballspiller, som spiller for TIF Viking. Sesongen 2016/17 ble Hylland toppscorer i eliteserien, med 232 poeng. Hylland spilte for Koll i sesongen 2011/12, før han byttet klubb til Nyborg. Da Nyborg sommeren 2016 skiftet navn til TIF Viking, tok Hylland nye steg, og ble altså toppscorer i eliteserien påfølgende sesong.

Karrierestatistikk

Klubb

Referanser

Eksterne lenker 
 Toppscorerliste eliteserien - Poengliga.no

Norske volleyballspillere
Hkeem

Abdulhakim «Hkeem» Hassane (født 29. juni 1997) er en norsk rapper, sanger og låtskriver fra Stovner i Oslo. Våren 2017 fikk han og ungdomsvennen Temur Baig sitt gjennombrudd med låten «Fy faen».

I 2016 ga Hassane ut singlene «Svartingens synspunkt», «Sakte, men sikkert», «Ekte» og «2016». Han fikk platekontrakt med Universal Music vinteren 2017. Låten «Fy faen», som ble lansert i april 2017, nådde førsteplassen på VG-lista i uke 17, og ble også Norges mest streamede låt på Spotify. For låten vant Hkeem og Temur klassen årets låt under Spellemannprisen 2017. De ble i tillegg nominert i klassen årets låt under P3 Gull 2017, mens Hkeem ble nominert til årets nykommer under både P3 Gull og Spellemannprisen.. Han vant Spellemannprisen 2018 i klassen årets musikkvideo for «Ghettoparasitt» regissert av .

Bakgrunn 
Hassane er halvt nigersk og halvt ghanesisk. Han gikk på Kuben videregående skole i skoleåret 2015/2016, og har uttalt ved flere anledninger at karrieren hans startet der.

TV-opptredener (utvalg) 
Han deltok i sesong 11 av det musikalske underholdningsprogrammet Hver gang vi møtes på TV 2.

Referanser

Eksterne lenker 
 
 
 

Norske rappere
Vinnere av Spellemannprisen
Personer fra Oslo
Nordmenn av ghanesisk opphav
Norske sangere
Norske låtskrivere
Nordmenn av nigersk opphav
Granerbakken

Granerbakken var en hoppbakke på Dokka i Nordre Land kommune i Innlandet. Den lå på vestsida av tettstedet, ca. 1,5 km nordvest for Dokka stasjon, og ble brukt under hovedlandsrennet (NM) i 1917. Bakken var eid av Nordre Land IF og senere Nordre Land IL.

Historie
Nordre Land Idrætsforening ble stiftet i 1912 og satte året etter i gang med å bygge en hoppbakke som fikk navn etter grunneierens gård Graner. Bakken ble åpnet med landsrenn (nasjonalt renn) i januar 1915. Ola Grimsby fra Gjøvik hadde det lengste hoppet i åpningsrennet med 42 meter. To måneder senere forbedret Martin Stensrud, også han fra Gjøvik, rekorden til 45 meter. Da var hoppet blitt flyttet 3,5 meter lenger opp og gjort ca. 75 cm høyere. I et landsrenn i februar 1916 strakte Thoralf Strømstad fra Vestre Aker seg til 47 meter.

Hopprennet under hovedlandsrennet 18. februar 1917 ble skjemmet av et vanskelig føre som førte til mange stygge fall. Etter mildvær dagene før hadde det frosset på så bakken var steinhard, bortsett fra i overgangen til sletta, der mange av hopperne skar igjennom og falt. Josef Henriksen tangerte bakkerekorden på 47 meter. Etter mesterskapet fikk Granerbakken ry på seg for å være farlig. De neste fem årene ble ikke bakken brukt, og aktiviteten i Nordre Land IF døde ut.

Vinteren 1922 var det prøvehopping i Granerbakken, men et fylkesrenn måtte avlyses på grunn av for få påmeldte. Samme år slo Dokka Idrætslag og Nordsinni Ballklubb (begge stiftet i 1919) seg sammen til Nordre Land Idrettslag, og fikk overta Granerbakken. Bakken kom i drift igjen med fylkesrenn i 1923. Om våren det året ble bakken noe ombygd og bakkeprofilen justert. Under landsrennet i 1924 satte Wiggo Christensen ny bakkerekord med 52 meter. Sverre Kolterud nådde 54 meter i 1929. Rundt 1930 ble to mindre hoppbakker, kalt Mellom-Graneren og Vesle-Graneren, bygd i nærheten av den store.

Sommeren 1935 ble det gjort en større ombygging av bakken. Det ble satt opp et større stillas (fartsbru), hoppet ble flyttet 12 meter lenger opp, og kulen og unnarennet ble ombygd. Selv om Granerbakken nå hadde K-punkt 55 meter, økte ikke bakkerekordene tilsvarende. Leif Moon nådde 55 meter i et illegalt renn under 2. verdenskrig, Victor Clock hoppet 59,5 meter i 1951, og den siste bakkerekorden var 60,5 meter, satt av Kjell Kopstad 27. januar 1957.

Trestillaset i Granerbakken var etter hvert i så dårlig forfatning at bygningskontrollen sommeren 1956 la ned forbud mot å bruke bakken. Idrettslaget reparerte stillaset slik at distriktsrennet 1957 kunne gjennomføres, men tilstanden var likevel dårlig. Det siste rennet i storbakken var kretsmesterskapet i 1959. Mellom-Graneren var i bruk til 1965, Vesle-Graneren til 1968. I 1960 og 1961 ble det lagt planer for utbygging av bakken til K60, med et nytt stillas av jern, men planene ble ikke realisert. Rundt 1990 ble stiftelsen Granerbakkens Venner dannet, med mål om å etablere et moderne hoppanlegg i Granerbakken, men heller ikke dette initiativet ble det noe av.

Referanser

Hoppbakker i Norge
Byggverk i Nordre Land
Idrettsanlegg i Innlandet
Sport i Nordre Land
Nordre Lands historie
Giulio Cesare Monteverdi

Giulio Cesare Monteverdi (1573–1630/1631) var en italiensk komponist og organist. Han var en yngre bror av komponisten Claudio Monteverdi.

Liv og virke 
Giulio Cesare Monteverdi var sønn av barbér og sårlege Baldassare Monteverdi (født rundt 1542) og Maddalena Zignani (død rundt 1576). Selv om familien levde i beskjedne kår, fikk de to eldste sønnene en grundig musikalsk utdanning hos Marcantonio Ingenieri, kapellmester ved katedralen i Cremona.

I 1602 var Giulio Monteverdi musico ved hoffet til  hertugen av Mantova og ble i 1609 utnevnt til kapellmester. I likhet med broren og andre kunstnere ved hoffet til Huset Gonzaga ble han oppsagt i 1612. Han ble deretter organist ved hovedkirka i Castelleone og i 1620 kapellmester ved Salò-domen.

De få verkene som er bevart etter Giulio Monteverdi, blant dem 25 motetter, viser noe påvirkning fra Claudio Monteverdi. Giulio fungerte som utgiver av Claudios trestemmige Scherzi musicali (1607) og publiserte to egne stykker i samlingen. I samme verk publiserte Giulio en presis klargjøring av Claudios forslag om å dele musikken i to retninger, den gamle renessansestilen (prima prattica) og den nye barokkstilen (seconda prattica). Claudio publiserte forslaget som et tilsvar til Giovanni Artusis angrep på ham og den nye musikkstilen han representerte.

Referanser

Kilder

Eksterne lenker 
 Monteverdi, Giulio Cesare, Grove Music Online

Italienske komponister
Barokkomponister
Organister
Suolojohka (Sør-Varanger)

Suolojohka (nordsamisk) er ei elv i Sør-Varanger kommune i Finnmark. Den er ei tilløpselv til Gallokelva. Elva har utspring sør for fjellet Várdoaivi og renner i hovedsakelig østlig retning. Elvas løp består av en rekke mindre innsjøer, hvorav den største er Holmvatnet (Suolojávri), med korte elvestrekninger mellom. Den munner ut sørvest i Gállotjávri og er 21,7 kilometer lang.

Fotnoter

Referanser 

Elver i Sør-Varanger
Neidenvassdraget
Kikutbakken (Skien)

Kikutbakken var en hoppbakke i Skien i Telemark. Den lå i nærheten av Kikuthytta i Gjerpen, ca. 5 km nordøst for Skien sentrum, og var eid av Odds Skiklubb. Hoppbakken ble brukt under hovedlandsrennet (NM) i 1910.

Bakken ble anlagt i 1902 og var planlagt brukt under landsrennet (nasjonalt renn) i 1903, men da gjorde snømangel at hopprennet måtte holdes i Odds gamle bakke Gisholtbakken. Det første rennet ble dermed et klubbrenn i januar 1904, etterfulgt av et landsrenn måneden etter. Bakken ble noe ombygd høsten 1906 og hadde så landsrenn igjen i 1907 og 1908. En større ombygging ble gjort høsten 1909 før bakken var arena for hovedlandsrennet 1910. Under mesterskapet hadde Svein Welhaven lengste stående hopp på 25 meter foran 5000 tilskuere. Bakken hadde også landsrenn omtrent årlig etter 1910.

Kikutbakken ble ganske raskt umoderne og for liten, og skiklubben bygde ny hoppbakke i Gunnborgdalen i 1921. Enda en ny hoppbakke, Oddbakken, ble bygd like øst for Kikut i 1934.

Referanser

Hoppbakker i Norge
Idrettsanlegg i Vestfold og Telemark
Sport i Skien
Byggverk i Skien
Kåre Helvik Morken

Kåre Helvik Morken (født 21. november 1988 i Bergen) er en norsk volleyballspiller.

Morken har vært opplegger for Nyborg Volleyballklubb hele sin volleyballkarriere. Han har seks seriemesterskap, fire norske cupmesterskap og to nordiske mesterskap med klubben  i tillegg til en rekke europacupkamper (CEV Challenge Cup), med kvartfinale i 2017 som beste plassering.

I 2010/2011- og 2011/2012-sesongen ble han kåret til årets spiller i Norge.

Morken har 51 A-landskamper i volleyball, de fleste som lagkaptein. Han spilte sin første A-landskamp for Norge i 2006, 17 år gammel, og ble da yngste norske herrelandslagsspiller i volleyball gjennom tidene.

Parallelt med volleyballkarrieren har Morken tatt mastergrad i samfunnsøkonomi ved UiB. Han er ansatt som leder Økonomisk Kriminalitet i Sparebanken Møre.

Referanser

Eksterne lenker
Norges Volleyballforbunds offisielle nettside 
Det europeiske volleyballforbundets offisielle nettside

Norske volleyballspillere
Ifeanyi Mathew

Ifeanyi Mathew Ayozie (født 20. januar 1997) er en nigeriansk fotballspiller som spiller for den norske klubben Lillestrøm Sportsklubb.

Referanser

Eksterne lenker 
 

Nigerianske fotballspillere
Fotballspillere for Kano Pillars FC
Fotballspillere for Lillestrøm SK
Utenlandske fotballspillere i Norge
Fødsler i 1997
Temur

Temur Baig (født 2. juni 1997) er en norsk rapper, sanger og låtskriver fra Grünerløkka i Oslo, kjent under artistnavnet Temur. Våren 2017 fikk han og ungdomsvennen Abdulhakim «Hkeem» Hassane sitt gjennombrudd med låten «Fy faen». For låten vant Hkeem og Temur klassen årets låt under Spellemannprisen 2017 og ble nominert i samme klasse under P3 Gull 2017.

Baig gikk på IKT-servicefag ved Kuben videregående skole i 2014/2015. Våren 2018 slapp Temur sin første solosingle, Dominikana, og arbeider for tiden med debutalbumet sitt.

Diskografi 
Singler
 «Betong», (2020)
 «Igjen», med Turab (2019)
 «Bumba», med ZadeKing (2019)
 «Bare Løp» (2019)
 «Popo» (2018)
 «Hola Mamacita», med ZadeKing (2018)
 «Dominicana» (2018)
 «Fy Faen», med Hkeem (2017)

Deltar på 
 Jaa9 - Level Up feat Onkl P, Temur, Akjeft, Sjakkmats (2019)
 Gatekunst 6 - Blind feat Turab, Izabell, Temur (2018)
 Sandra Lyng - Bungalow feat Temur (2017)
 Omar K - Kongen feat Temur (2017)

Referanser

Eksterne lenker 
universalmusic.no: Varme vibber med Hkeem & Temur - Fy faen

Norske rappere
Vinnere av Spellemannprisen
Personer fra Oslo
Fødsler i 1997
RTLinux

RTLinux («real time Linux») er en mikrokjerne for sanntidsoperativsystemer som kjører hele operativsystemet Linux som en prosess med forkjøpsrett. Sanntidssystemet gjør det mulig å kontrollere roboter, datainnsamling, produksjonsystemer og andre tidssensitive instrumenter og maskiner. RTLinux er ikke identisk med Real Time Linux, som er et prosjekt hos Linux Foundation.

RTLinux ble utviklet av Viictor Yodaiken,  Michael Barabanov, Cort Dougan og andre ved New Mexico Institute of Mining and Technology og deretter som et kommersielt produkt ved FSMLabs. Wind River Systems som kjøpte FSML som en iinnebygd teknologi i februar 2007 og gjorde en versjon tilgjengelig som  Wind River Real-Time Core som Wind River Linux.Per august 2011 har Wind River avsluttet deres kommersielle støtte for RTLinux.

Eksterne lenker 
 FSMLabs, the original supplier of RTLinux
 Article about RTLinux synchronization
 A Real-Time Linux. Victor Yodaiken and Michael Barabanov, New Mexico Institute of Technology
 |title=artikkel omt sanntidskonsepter

Varianter av Linuxkjernen
Storbukt

Storbukt (nordsamisk: Stuorragohppi, kvensk: Isomukka) er ei grend i Sør-Varanger kommune i Finnmark. Den ligger ved Storbukta, på vestsida av Neidenfjorden, 17 kilometer vest for Kirkenes (luftlinje). Stedet har ikke veiforbindelse. Den tidligere innmarka og de fleste husene, som i dag stort sett brukes som hytter og sommerhus, ligger mellom Storbukta og Brønnvatn, men det er også bebyggelse ved Steinvika, Eide og Braselv.

Referanser

Bygder og grender i Troms og Finnmark
Bosetninger i Sør-Varanger
Gustadbakken

Gustadbakken er en nedlagt hoppbakke på Geithus i Modum kommune i Buskerud. Den ligger ca. 2,5 km sør for Geithus stasjon og er eid av Geithus IL. Bakken ble brukt under hovedlandsrennet (NM) i 1915. Tre verdensrekorder i skihopping er satt der.

Hoppbakken ble åpnet i 1902, og alt samme år satte Nils Gjestvang to verdensrekorder der med 38,5 og 41 meter. 10. februar 1907 hoppet også Gunnar Johansen 41 meter stående i Gustadbakken, men dette hoppet er av ukjent grunn ikke tatt med i lister over verdensrekorder. Sigurd Hansen nådde 44 meter i 1910, og dette hoppet er av enkelte kilder blitt kalt «verdensrekord», men Harald Smith hadde da hoppet 45 meter i Davos året før. Den tredje anerkjente verdensrekorden i Gustadbakken ble satt av Gunnar Andersen i 1912. Også Josef Henriksens hopp på 48,5 meter i 1914, for øvrig tangert av Fridolf Aas i samme renn, ble kalt «verdensrekord», men Ragnar Omtvedt hadde hoppet 3 meter lengre i Ironwood året før.

Modum Skiklub, som slo seg sammen med Geithus IF og Geithus AIL til Geithus IL i 1940, arrangerte hovedlandsrennet i 1915, med hopprenn i Gustadbakken.

På 1930-tallet ble bakken utbygd, og Helge Hjørnevik forbedret bakkerekorden fra 60,5 til 62 meter i mars 1940. I 1947 satte Thorleif Schjelderup bakkerekord med 70,5 meter; den antakelig siste bakkerekorden ble satt av Erling Kroken med 71,5 meter i 1951. Siste renn i Gustadbakken var sannsynligvis et internasjonalt renn i 1964. Kort tid etter gled en del av unnarennet i bakken ut.

Referanser

Hoppbakker i Norge
Idrettsanlegg i Viken
Byggverk i Modum
Songvebakken

Må ikke forveksles med Songebakken i Tvedestrand.

Songvebakken (også nevnt som Songvesbakken og Songvedbakken) var en hoppbakke ved gården Songve (Sonve) i Voss kommune i Hordaland, ca. 2 km sørøst for Vossevangen. Den var eid av Voss Skilag og senere Voss IL, og ble brukt under hovedlandsrennet (NM) i 1914 og 1924.

Bakken ble bygd i 1913 og var Vestlandets største hoppbakke fram til Voss IL bygde Ringheimsbakken i 1927. Under mesterskapet i 1914 hadde Josef Henriksen det lengste hoppet med 38,5 meter. I 1920 satte Olav Finne rekord med 50 meter; Alf Andersen tøyde bakkerekorden til 54,5 meter i 1938. Voss Skilag slo seg sammen med Voss IL i 1945, og den sammenslåtte klubben arrangerte Vestlandske Skistemne i Songvebakken så sent som i 1950 og 1951. Deretter tok den nye Bavallsbakken over som konkurransebakke på Voss.

Referanser

Hoppbakker i Norge
Idrettsanlegg i Vestland
Sport i Voss
Byggverk i Voss
EM for brassband 2012

EM for brassband 2012, det 35. europamesterskapet for brassband ble arrangert 4. og 5. mai 2012 i De Doelen, Rotterdam.

Resultat  
Black Dyke Band dirigert av Nicholas Childs ble europamestere med totalt 195 av 200 mulige poeng.

Musikk  
Pliktnummer i konkurransen var «Vita Aeterna Variations» av Alexander Comitas. I sin selvvalgte avdeling spilte Dyke Revelation av Philip Wilby.

Referanser

Eksterne lenker
 European Brass Band Association

EM for brassband
Musikk i 2012
EM for brassband 2013

EM for brassband 2013, det 36. europamesterskapet for brassband ble arrangert 3. og 4. mai 2013 i Oslo Konserthus, Oslo.

Resultat  
Cory Band dirigert av Philip Harper ble europamestere med (95+96) 191 poeng av 200 mulige. Eikanger-Bjørsvik Musikklag fikk samme poengsum, (94+97) 191 poeng, men endte på andreplass på grunn av lavere poengsum i avdeling for pliktnummer. Black Dyke knep tredjeplassen med 186 poeng.

Musikk  
Pliktnummer i konkurransen var «Myth Forest» av Stig Nordhagen. I sin selvvalgte avdeling spilte Cory Perihelion av Philip Sparke. Eikanger-Bjørsvik Musikklag spilte Spiriti av Thomas Doss, mens Dyke presenterte Symphony in Two Movements av Edward Gregson.

Referanser

Eksterne lenker
 European Brass Band Association

EM for brassband
Musikk i 2013
EM for brassband 2014

EM for brassband 2014, det 37. europamesterskapet for brassband ble arrangert 2. og 3. mai 2014 i Perth Concert Hall, Perth.

Resultat  
Brassband Bürgermusik Luzern dirigert av Michael Bach ble europamestere. Andreplass gikk til Eikanger-Bjørsvik Musikklag, mens Black Dyke Band knep tredjeplassen.

Musikk  
Pliktnummer i konkurransen var «Muckle Flugga » av Rory Boyle. I selvvalgt avdeling spilte Brassband Bürgermusik Luzern REM-scapes av Thomas Doss.

Referanser

Eksterne lenker
 European Brass Band Association

EM for brassband
Musikk i 2014
VM i friidrett 2017 – 100 meter menn

Øvelsen 100 meter menn i VM i friidrett 2017 ble avholdt på Olympiastadion i London 4. og 5. august 2017.

Rekorder
For mesterskapet var rekorder som følger:

Kvalifikasjonskrav

Tidsplan

Resultater

Innledende runde

Kvalifisering: De tre beste i hvert heat (Q) og de to raskeste ellers (q) gikk videre til forsøksheatene.

Forsøksheat
Kvalifisering: De tre beste i hvert heat (Q) og de seks raskeste ellers (q) kvalifiserte seg til neste runde.

Semifinaler
Kvalifikasjon: De første 2 i hvert heat (Q) og de 2 raskeste ellers (q) kvalifiserte seg til finalen.

Vind:Heat 1: -0.5 m/s, Heat 2: -0.2 m/s, Heat 3: +0.4 m/s

Finale

Vind: -0.8 m/s

Referanser 

00100
100 meter under VM i friidrett
EM for brassband 2015

EM for brassband 2015, det 38. europamesterskapet for brassband ble arrangert 1. og 2. mai 2015 i Freiburg i Tyskland.

Resultat  
Black Dyke Band dirigert av Nicholas Childs ble europamestere med (97+97) 194 poeng. Brass Band Willebroek endte på andreplass med (96+96) 192 poeng, mens Brassband Bürgermusik Luzern (som vant avdeling for pliktnummer med 98 poeng) knep tredjeplassen med 190 poeng. Eikanger-Bjørsvik Musikklag vant selvvalgt avdeling (98 poeng), men på grunn av relativt lav score på pliktnummer ble de avspist med en fjerdeplass - trass 190 poeng.

Musikk  
Pliktnummer i konkurransen var The God Particle av Rolf Rudin. I sin selvvalgte avdeling spilte Dyke Metropolis 1927 av Peter Graham.

Gallakonsert  
Under arrangementets gallakonsert opptrådte Brassband Bürgermusik Luzern (med gjestesolist Jens Lindemann) og German Brass.

Referanser

Eksterne lenker
 European Brass Band Association

EM for brassband
Musikk i 2015
EM for brassband 2016

EM for brassband 2016, det 39. europamesterskapet for brassband ble arrangert 29. og 30. april 2016 i Le Nouveau Siècle, Lille.

Resultat  
Cory Band dirigert av Philip Harper ble europamestere.

Musikk  
Pliktnummer i konkurransen var Fraternity av Thierry Deleruyelle. I sin selvvalgte avdeling spilte Cory Raveling, Unraveling - In Search of La Valse av Philip Sparke.

Referanser

Eksterne lenker
 European Brass Band Association

EM for brassband
Musikk i 2016
EM for brassband 2017

EM for brassband 2017, det 40. europamesterskapet for brassband ble arrangert 28. og 29. april 2017 i Oostende.

Resultat  
Eikanger-Bjørsvik Musikklag dirigert av Ingar Bergby ble europamestere.

Musikk  
Pliktnummer i konkurransen var Where Angels Fly av Kevin Houben. I sin selvvalgte avdeling spilte Eikanger-Bjørsvik Musikklag Fraternity av Thierry Deleruyelle.

Referanser

Eksterne lenker
 European Brass Band Association

EM for brassband
Musikk i 2017
EM for brassband 2011

EM for brassband 2011, det 34. europamesterskapet for brassband ble arrangert 29. og 30. april 2011 i Montreux.

Resultat  
Manger Musikklag dirigert av Peter Szilvay ble europamestere med 191 poeng. Regjerende mester, Cory Band, endte på andreplass med 187 poeng. Tredegar knep tredjeplassen med 186 poeng.

Musikk  
Pliktnummer i konkurransen var Audivi Media Nocte av Oliver Waespi. I sin selvvalgte avdeling spilte Manger Musikklag Old Licks Bluesed Up av Torstein Aagaard-Nilsen.

Referanser

Eksterne lenker
 European Brass Band Association

EM for brassband
Musikk i 2011
EM for brassband 1994

EM for brassband 1994, det 17. europamesterskapet for brassband ble arrangert 7. mai 1994 i Montreux.

Resultat  
Williams Fairey Band dirigert av Major Peter Parkes ble europamestere. Juryen tildelte vinnerne, som vant selvvalgt avdeling, 191 av 200 mulige poeng. Eikanger-Bjørsvik Musikklag dirigert av Howard Snell vant avdeling for pliktnummer og endte sammenlgt på andreplass med 190 poeng.

Musikk  
Pliktnummer i konkurransen var Le Chant de l'Alpe  av Jean Balissat. I sin selvvalgte avdeling fremførte Williams Fairey Band  Masquerade av Philip Wilby.

Endret struktur på mesterskapet  
I 1994 delte man mesterskapet inn i to seksjoner; en A-seksjon (senere også kalt Championship Section eller Premier Section) bestående av elitebrassband som konkurrerer om mesterskapstittelen, og en B-seksjon (senere også kalt Challenge Section eller Development Section) for brassband fra europeiske land som enten ikke er tilsluttet EBBA, for brassband fra land som har mangelfull brassbandtradisjon, eller for andre utvalgte brassband fra vertskapslandet.

Referanser

Eksterne lenker
 European Brass Band Association

EM for brassband
Musikk i 1994